Мы махуэхэм
ФокIадэм и 20, мэрем
Адыгэхэм (шэрджэсхэм) я дунейпсо махуэщ
Белоруссием и таможенникым и махуэщ
Осетие Ипщэм щагъэлъапIэ я къэралыгъуэр щагъэува махуэшхуэр. 1990 гъэм фокIадэм и 20-м ар Куржым къызэрыгуэкIым, Осетие Ипщэм и лъэпкъ суверенитетым теухуа декларацэр къащтащ.
1862 гъэм Санкт-Петербург къалэм къэрал консерваторэ къыщызэIуахащ. Ар Урысейм и япэ музыкэ еджапIэ нэхъыщхьэщ.
1878 гъэм Санкт-Петербург Бестужевым и курс нэхъыщхьэхэр — Урысейм цIыхубзхэр щеджэ и япэ университетыр — къыщызэIуахащ.
1918 гъэм Красноводск къалэм инджылыз интервентхэм щаукIащ Кавказ ЩIыбым совет властыр щыгъэувыным и унафэр зыIэщIэлъа, Баку щыщ комиссар 26-рэ.
1936 гъэм Бахъсэн ГЭС-р лажьэу яутIыпщащ.
1990 гъэм Украинэм и къэрал суверенитетым теухуа декларацэр къащтащ.
1992 гъэм Франджым щекIуэкIа референдумым хэтахэм я нэхъыбапIэм Iэ яIэтащ Европэ зэгухьэныгъэм хыхьэным и телъхьэу.
1999 гъэм Мэлбахъуэ Тимборэ дунейм ехыжащ.
1999 гъэм Горбачёвэ Раисэ дунейм ехыжащ.
2002 гъэм Кармадон аузым мыл уэсукхъуэ къыщехащ. Абы щыгъуэ хэкIуэдахэм ящыщщ режиссёр Бодров Сергейрэ «Связной» фильмыр тезыхыу абы щIыгъуахэмрэ.
Урысей император Павел Езанэр къызэралъхурэ илъэс 265-рэ ирокъу.
Совет къэрал лэжьакIуэ, политик, Социалист Лэжьыгъэм и ЛIыхъужь Ахъмэт Мусэбий къызэралъхурэ илъэс 97-рэ ирокъу.
Адыгэ Республикэм и цIыхубэ тхакIуэ, АР-м и Къэрал саугъэтым и лауреат, УФ-м щэнхабзэмкIэ щIыхь зиIэ и лэжьакIуэ ХьэдэгъэлI Аскэр къызэралъхурэ илъэс 97-рэ ирокъу.
Италием щыщ киноактрисэ цIэрыIуэ Лорен Софи и ныбжьыр илъэс 85-рэ ирокъу.
Химие щIэныгъэхэм я доктор, КъБКъУ-м и профессор, жылагъуэ лэжьакIуэ Шурдым Барэсбий и ныбжьыр илъэс 82-рэ ирокъу.
КъШР-м и цIыхубэ усакIуэ Нэхущ Мухьэмэд къызэралъхурэ илъэс 75-рэ ирокъу.
Урысей уэрэджыIакIуэ цIэрыIуэ, Къэбэрдей-Балъкъэрым къыщалъхуа Лель Катя (и цIэ-унэцIэ дыдэр Чуприна Екатеринэщ) и ныбжьыр илъэс 45-рэ ирокъу.
БэнэкIэ хуитымкIэ дуней псом щэнейрэ щытекIуа, Олимп Джэгухэм жэз медаль къыщызыхьа Махуэ Билал и ныбжьыр илъэс 32-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 18 — 19, жэщым градуси 9 — 11 щыхъунущ.
ФокIадэм и 21, щэбэт
Мамырыгъэм и дунейпсо махуэщ
Альцгеймер узыфэр зищIысым цIыхухэр щыгъуазэ щIыным и дунейпсо махуэщ
Армение Республикэм и щхьэхуитыныгъэм и махуэщ. 1991 гъэм фокIадэм и 21-м Армением референдум щекIуэкIащ ар СССР-м къэрал щхьэхуэу къыхэкIыным теухуауэ. Абы хэтахэм я процент 99-м щIигъур апхуэдэ жэрдэмым арэзы техъуауэ щытащ.
1827 гъэм генерал Ермолов А. П. и къулыкъум трагъэкIри, Кавказым ирашыжащ.
1942 гъэм Бахъсэн партизан гупыр Каменномост щыIэ нэмыцэ гарнизоным жэщым теуащ, абы хэщIыныгъэшхуи иритащ.
1943 гъэм Чернигов къалэр фашистхэм къыIэщIагъэкIыжащ.
1993 гъэм УФ-м и Президент Ельцин Борис Iэ щIидзащ къэралым и Совет Нэхъыщхьэр зэрызэбграутIыпщыкIыжым теухуа унафэм.
Актёр цIэрыIуэу щыта, СССР-м и цIыхубэ артист Гердт Зиновий къызэралъхурэ илъэси 103-рэ ирокъу.
Географие щIэныгъэхэм я доктор, КъБКъУ-м и профессор, ЩIДАА-м и академик Борей Рауф къызэралъхурэ илъэс 86-рэ ирокъу.
Уысей къэрал лэжьакIуэ, политик, Москва къалэм и Iэтащхьэу щыта Лужков Юрий и ныбжьыр илъэс 83-рэ ирокъу.
Совет, урысей актрисэ, УФ-м и цIыхубэ артисткэ, СССР-м и Къэрал саугъэтыр зрата Остроумовэ Ольгэ и ныбжьыр илъэс 72-рэ ирокъу.
КъэфакIуэ, КъБР-м щIыхь зиIэ и артисткэ Мысачэ Валентинэ къыщалъхуа махуэщ.
Социологие щIэныгъэхэм я доктор АКъУ-м и профессор Нэпсо Марианнэ къыщалъхуа махуэщ.
Химие щIэныгъэхэм я доктор, КъБКъУ-м и профессор Бей Iэуес и ныбжьыр илъэс 64-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ, пIалъэ-пIалъэкIэрэ уэшх къыщешхынущ. Хуабэр махуэм градуси 10 — 11, жэщым градуси 5 — 7 щыхъунущ.
ФокIадэм и 22, тхьэмахуэ
Автомобиль къэмыгъэсэбэпыным и дунейпсо махуэщ
Пылхэр хъумэным и дунейпсо махуэщ
Болгарием и щхьэхуитыныгъэм и махуэщ. 1908 гъэм ар Уэсмэн пащтыхьыгъуэм къыхэкIащ.
Ставрополь щIыналъэм и махуэщ
США-м щагъэлъапIэ цIыхубз хьэрычэтыщIэхэм я махуэр
1862 гъэм США-м и президент Линкольн Авраам Iэ щIидзащ 1863 гъэм и щIышылэм и 1-м къыщыщIэдзауэ пщылI псори щхьэхуит зэрыхъужым теухуа унафэм.
1921 гъэм Лъэпкъхэм я Лигэм хагъэхьащ Латвиер, Литвар, Эстониер.
1935 гъэм ЦIыхубэ комиссархэм я советым и унафэкIэ, япэ, етIуанэ, ещанэ рангхэм я капитан цIэр СССР-м и Дзэ-Тенджыз Флотым щагъэуващ, Совет Союзым и Маршал цIэри къащтащ.
1943 гъэм Центральнэ, Воронежскэ фронтхэм я дзэхэр Днепр зэпрыкIащ.
1944 гъэм советыдзэхэм Таллинн къалэр хуит къащIыжащ.
КъигъэщIа илъэс 65-м щыщу илъэс 36-кIэ Франджым и пащтыхь гуащэу щыта Австрийская Аннэ къызэралъхурэ илъэс 418-рэ ирокъу.
Инджылызым щыщ физик, химик, генераторыр къэзыгупсыса, нэгъуэщI къэхутэныгъэ куэд езыгъэкIуэкIа Фарадей Майкл къызэралъхурэ илъэс 228-рэ ирокъу.
Совет бзэщIэныгъэлI, лексикограф, профессор, «Урысыбзэм и псалъалъэр» къыдэзыгъэкIа, урыс литературэбзэр куууэ зыджа Ожегов Сергей къызэралъхурэ илъэси 119-рэ ирокъу.
«СССР-м егъэджэныгъэмкIэ и лэжьакIуэ нэхъыфI» цIэр зыхуагъэфэща, педагогикэ щIэныгъэхэм я доктор, профессор, Урысейм педагогикэ, социальнэ щIэныгъэхэмкIэ и академием, Дунейпсо Адыгэ академием я академик, Урысейм щIэныгъэхэмкIэ и академием психологиемкIэ и институтым и лэжьакIуэ Мамхэгъ Раисэ къыщалъхуа махуэщ.
США-м щыщ уэрэджыIакIуэ, актёр, режиссёр цIэрыIуэ, жылагъуэ лэжьакIуэу щыта Рид Дин къызэралъхурэ илъэс 81-рэ ирокъу.
Урысей актрисэ, теленэтынхэр езыгъэкIуэкI Голубкинэ Марие и ныбжьыр илъэс 46-рэ ирокъу.
Бразилием щыщ футболист цIэрыIуэ, дуней псом и чемпион тIэунейрэ хъуа, зэпеуэ зэмылIэужьыгъуэ куэдым щытекIуа, ЩIы хъурейм и футболист нэхъ Iэзэ дыдэу къалъыта Роналдэ и ныбжьыр илъэс 45-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 13 — 14, жэщым градуси 5 — 6 щыхъунущ.
ФокIадэм и 23, блыщхьэ
КъуэкIыпIэ Жыжьэм щагъэлъапIэ къаплъэным и махуэр
Сауд Хьэрыпым и къэрал махуэшхуэщ — пащтыхьыгъуэ щигъуэта махуэщ. 1932 гъэм къыдэкIащ «Хьэрып пащтыхьыгъуэм и щIыналъэхэр зэгуэгъэхьэжыным теухуауэ» унафэр. Абы ипкъ иткIэ къэралым Сауд Хьэрып Пащтыхьыгъуэ цIэр игъуэтащ.
Литвам щалэжьа щIэпхъаджагъэшхуэм хэкIуэдахэм я фэеплъ махуэщ. 1943 гъэм фашистхэм Вильнюс щызэтраукIэу хуежьащ абы щыпсэу журтхэр. Абы дэса цIыхум мин 40-ри къанэ щIагъуэ щымыIэу хэкIуэдат.
1846 гъэм нэмыцэ астроном Галле Иоганн планетэщIэ къихутащ. ИужькIэ абы Нептун фIащащ.
1848 гъэм Америкэм щыщ Куртис Джон ягъэныщкIу сагъыз ищIауэ щытащ.
1869 гъэм Менделеев Дмитрий химие элементхэм я периодическэ законыр къызэIуихащ.
1924 гъэм Къэбэрдей-Балъкъэрым щIэныгъэншагъэр щыгъэкIуэдынымкIэ комиссэ къызэрагъэпэщащ.
1925 гъэм къащтащ «СССР-м и дзэм Iэмал имыIэу къулыкъу щызыщIэн хуейхэм ятеухуауэ» законыр.
1937 гъэм Архангельскэ, Вологодскэ областхэр къызэрагъэпэщащ.
1943 гъэм советыдзэхэм Полтавэ къалэр фашистхэм къыIэщIагъэкIыжащ.
1944 гъэм Польшэм щыпсэу украинхэр а къэралым кърагъэIэпхъукIыу хуежьащ. Абы и жэуапу, Украинэм щыпсэу полякхэри ирахужын щIадзащ. А Iуэхум егъэзыгъэ хамылъхьэну зэгурыIуами, апхуэдэу хъуакъым — а лъэхъэнэм я щхьэр Польшэм ирахыным ирахулIауэ щытащ украин мин 600-м къыщыщIэдзауэ мелуаным нэс.
1991 гъэм Армением и Совет Нэхъыщхьэм и къэрал щхьэхуитыныгъэм теухуа унафэ къищтащ.
1991 гъэм РСФСР-м и Совет Нэхъыщхьэм и Президиумым унафэ къыдигъэкIащ Свердловск, Загорск къалэхэм нэхъапэм зэреджэу щыта цIэхэр яфIэщыжыным теухуауэ. Япэм Екатеринбург, етIуанэм Сергиев Посад цIэхэр иратыжащ.
2000 гъэм Тегенекли къуажэм къыщызэIуахащ усакIуэ, актёр цIэрыIуэу щыта, 1966 гъэм Iуащхьэмахуэ лъапэ щытраха «Вертикаль» фильмым роль нэхъыщхьэр щызыгъэзэщIа Высоцкий Владимир и музей.
КъБР-м и цIыхубэ тхакIуэ, КъБР-м и Къэрал саугъэтым и лауреат Тхьэгъэзит Зубер и ныбжьыр илъэс 85-рэ ирокъу.
Урысей тхыдэдж, тхакIуэ, драматург Радзинский Эдвард и ныбжьыр илъэс 83-рэ ирокъу.
Австрием щыщ актрисэ Шнайдер Роми къызэралъхурэ илъэс 81-рэ ирокъу.
Испанием щыщ уэрэджыIакIуэ цIэрыIуэ Иглесиас Хулио и ныбжьыр илъэс 76-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 16 — 17, жэщым градуси 7 — 9 щыхъунущ.
